## Specifikacija softverskih zahtjeva

# Iznajmljivanje i servis ski opreme

Sistem je realizovan za olakšano praćenje i kontrolu svih relevantnih podataka u radnji koja se bavi iznajmljivanjem i servisiranjem ski opreme.

U sistemu su realizovana tri tipa korisnika: radnik , serviser i mušterija. Za svakog korisnika u sistemu se čuva ime, prezime, grad iz kojeg dolazi ,telefon ,kojih može imati više, kao i JMB koji ga jedinstveno identifikuje. Zaposleni moraju da imaju račun u nekoj banci da na njega mogu primati platu, dok mušterija ne mora obavezno da ima račun. Račun izdaje banka koja se nalazi u nekom gradu,koja može imati više telefona. Svaki zaposleni ima skopljen ugovor u kojem je specifikovana njegova plata,koju svaki mjesec dobija na svoj račun,kao dužina ugovora.

Radnja raspolaže skijama, snowboardima, bucama i pancericama. Za skije i snowboarde se čuva naziv,dužina,proizvođač,godina proizvodnje,boja,cijena i stil, dok za pancerice i buce se čuva naziv,proizvođač,broj,cijena i boja.

Servisiranje se vrši na dnevnom nivou, tako da zaposleni serviser uzima opremu koju servisira za taj dan (pancerice i buce se ne servisiraju). Samim tim , ta oprema nije dostupna za rezervaciju ili iznajmljivanje za taj dan. Oprema može više puta da bude na servisu , ali može i da nije nikako servisirana. Serviser ima mogućnost da pregleda istoriju servisiranja određene opreme kao i da izvrši servisiranje dostupne opreme kroz aplikaciju.

Rezervaciju vrši korisnik, odnosno mušterija, on može da rezerviše više različitih stavki koje su dostupne za određeni dan. Mogućnost rezervacije za današnji dan je moguća samo ako rezerviše prije 11 sati prije podne. Rezevaciju je moguće otkazati,ali samo za predstojeće dane. Kroz aplikaciju korisnik ima mogućnost rezervacije dostupne opreme , otkazivanje rezervacije, kao i listu svih svojih rezervacija. Rezervacija je aktivna sve dok mušterija ne preuzme opremu , ili dok ne istekne.

Iznajmljivanje vrši zaposleni radnik za neku mušteriju, on može da iznajmi mušteriji više različitih stavki koje su dostupne za određeni dan. Iznajmljivanje se može izvršiti samo za trenutni dan. Zaposleni radnik ima mogućnost da vidi listu svih rezervacija , kao i sva iznajmljivanja za današnji dan. Radnik može da pronađe rezervaciju od mušterije koju je kreirao i iznajmi mu tu opremu. Oprema koja ne bude vraćena , nije dostupna za rezervaciju , servis ili iznajmljivanje , sve dok ne bude vraćena.